Panamaning sobiq prezidenti muxolifat ortidan josuslik qilish ishi bo‘yicha sudlanadi

Panama sobiq prezidenti Rikardo Martinelli siyosiy raqiblari ortidan josuslik qilishda ayblangan ish mamlakat oliy sudida ko‘rib chiqish uchun yuborildi. Bu haqda “Zakon.kz” xabar bermoqda.

Sudya Xeronimo Mexiya mazkur jarayonni boshlash mumkin deb topdi. Jarayonning boshlanishi 11-dekabrga tayinlangan.
Martinelli 2017-yilda AQShda qo‘lga olingan va bir yildan so‘ng vataniga ekstaditsiya qilingan. Panamani 2009—2014-yillarda boshqargan sobiq prezident korrupsiyaga aloqadorlik, muxolifat, safdoshlari va fuqarolarni kuzatishda ayblanmoqda. U, shuningdek, Panama vizalarini noqonuniy sotishda gumonlanmoqda.
Ayblovlar majmuasi bilan unga 21 yillik qamoq jazosi tahdid qilmoqda.